«NÆR TRUET»: Dette synet kan bli en sjeldenhet. Rypebestanden har nemlig blitt redusert med en tredjedel i løpet av de siste ti årene. Foto:Magnar Kirknes,VG

Nå kan rypa havne på rødlisten

Rypa kan forsvinne fra norsk natur. Både li- og fjellrype er i klassen «nær truet».

Oppdatert 25. februar 2015

Artikkelen er over fem år gammel

Mandag åpner Artsdatabanken sin foreløpige liste med statusen til de aktuelle artene i Norge for innsyn, skriver Aftenposten.

Både li- og fjellrypa er her i klassen «nær truet» – noe som betyr at artene vil få en spesiell oppmerksomhet fra forvaltningen. Den endelige rødlisten kommer til høsten. Det betyr neppe noen øyeblikkelig stans i rypejakten, men kan være et første skritt på veien.

– I løpet av 15 år har rypebestanden sunket, og i løpet av de siste ti årene er den nærmest halvert, sier seniorforsker John Atle Kålås ved Norsk institutt for naturforskning, NINA, ansvarlig for vurdering av hønsefuglene.

Et kriterium for å havne på rødlisten er at bestanden skal ha blitt redusert med minst en tredel på ti år.

Fagfolk er også urolige for villaksen, men den ser ikke ut til å havne på rødlisten i år.

Publisert: 25.02.15 kl. 09:42 Oppdatert: 25.02.15 kl. 12:52

Les også

Mer om Jakt